రుద్రతేజ్ సింగ్

రుద్రతేజ్ సింగ్ (1973 - 2020 ఏప్రిల్ 20) ఒక భారతీయ వ్యాపార కార్యనిర్వాహక అధికారి. అతను బిఎమ్డబ్ల్యూ ఇండియా ప్రెసిడెంట్ కమ్ సీఈఓగా పనిచేసాడు. ఆయన రాయల్ ఎన్ఫీల్డ్ మోటార్స్ లిమిటెడ్ గ్లోబల్ ప్రెసిడెంట్, సింగపూరులోని యూనిలీవర్ వైస్ ప్రెసిడెంట్ కూడా. 

 ప్రారంభ జీవితం 
రుద్రతేజ్ సింగ్ న్యూఢిల్లీలో పెరిగాడు. ఆయన 1990లో ఎయిర్ ఫోర్స్ బాల్ భారతి స్కూల్ పాఠశాల నుండి విద్యను పూర్తి చేసాడు. 1993లో ఢిల్లీ విశ్వవిద్యాలయం నుండి వాణిజ్యశాస్త్రంలో పట్టభద్రుడయ్యాడు, ఆ తరువాత మార్కెటింగ్ అండ్ ఫైనాన్స్ లో ఎంబీఏ ఐఎంటీ ఘజియాబాద్ నుండి చేసాడు. 2014లో ఆయన హార్వర్డ్ బిజినెస్ స్కూల్ లో అడ్వాన్స్డ్ మేనేజ్మెంట్ ప్రోగ్రామ్ లో చేరాడు.

 కెరీర్ 
రుద్రతేజ్ సింగ్ 1996లో డాబర్ ఇండియా లిమిటెడ్ సీనియర్ ప్రొడక్ట్ మేనేజర్ గా కెరీర్ ప్రారంభించాడు. ఆ తరువాత, 1998 ఆగస్టులో ఆయన హిందూస్తాన్ యూనిలీవర్ లో ఏరియా సేల్స్ మేనేజర్ గా చేరాడు. 2000లో, అతను సీనియర్ బ్రాండ్ మేనేజర్ గా పదోన్నతి పొందాడు, అక్కడ అతను బ్రూక్ బాండ్ మాస్టర్ బ్రాండ్ ను రూపొందించిన కీలక వ్యక్తులలో ఒకడు. ఆ తరువాత, అతను ప్రపంచవ్యాప్తంగా వివిధ అభివృద్ధి చెందిన, అభివృద్ధి చెందుతున్న మార్కెట్లలో హిందూస్తాన్ యూనిలీవర్ లిమిటెడ్, యూనిలీవర్ పిఎల్సి లలో సీనియర్ పదవులను నిర్వహించాడు.

2015 జనవరిలో, ఆయన యూనిలీవర్ నుండి మారి, వారి ప్రధాన మోటారుసైకిల్ వ్యాపారం, రాయల్ ఎన్ఫీల్డ్ అధ్యక్షుడిగా, ఐషర్ మోటార్స్ నిర్వహణ బృందంలో సభ్యుడిగా ఐషర్ మోటర్స్ లిమిటెడ్ (EML)లో చేరాడు. 2017లో, ఆయన రాయల్ ఎన్ఫీల్డ్ గ్లోబల్ ప్రెసిడెంట్ గా పదోన్నతి పొందాడు. తన నాలుగేళ్ల పదవీకాలంలో, రాయల్ ఎన్ఫీల్డ్ ప్రపంచంలోనే అత్యంత లాభదాయకమైన ఆటో కంపెనీలలో ఒకటిగా మారడానికి ఆయన సహాయపడ్డాడు. అతని ప్రయత్నాలు భారతదేశంలో కంపెనీ మార్కెట్ వాటాను 2014లో 3% నుండి 2018లో 6.9% కి పెంచడానికి సహాయపడ్డాయి.

2019లో, ఆయన నాలుగు సంవత్సరాలు పనిచేసిన తరువాత రాయల్ ఎన్ఫీల్డ్ ను విడిచిపెట్టి, ఆగస్టు 2019 నుండి బిఎమ్డబ్ల్యూ ఇండియాలో ప్రెసిడెంట్ కమ్ చీఫ్ ఎగ్జిక్యూటివ్ ఆఫీసర్ గా చేరాడు.
 మరణం 
రుద్రతేజ్ సింగ్ 2020 ఏప్రిల్ 20న 46 సంవత్సరాల వయసులో గుండెపోటుతో మరణించాడు.

 ఇతర కార్యకలాపాలు 
ఆయన ఔత్సాహిక గోల్ఫ్ క్రీడాకారుడిగా భారతదేశానికి ప్రాతినిధ్యం వహించి ప్రపంచవ్యాప్తంగా 18 టైటిల్స్ గెలుచుకున్నాడు. అతను ఉమెన్స్ గోల్ఫ్ అసోసియేషన్ ఆఫ్ ఇండియా (WGAI)లో బోర్డు సభ్యుడిగా కూడా ఉన్నాడు. ఆయన నిరుపేద బాలికల కోసం ఒక స్వచ్ఛంద సంస్థకు సహాయం చేసాడు.

 అవార్డులు, గౌరవాలు 

 2012-వరల్డ్ CMO కౌన్సిల్ ద్వారా మార్కెటర్ ఆఫ్ ది ఇయర్-ఆసియా 
 2007-హిందుస్తాన్ యూనిలీవర్ డైరెక్టర్స్ అవార్డు 

 మూలాలు 

వర్గం:1973 జననాలు
వర్గం:జన్మస్థలం తెలియని వ్యక్తులు
వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:2020 మరణాలు